ร้านเย็นตาโฟเจ๊โบ๊ว เป็นร้านที่ได้ยินชื่อเสียงมาเกือบ 10 ปีแล้วว่าร้านนี้เย็นตาโฟอร่อยมาก ถ้าได้มาสงขลาร้านนี้ควรจะเป็นหนึ่งในลิสต์ที่ต้องตามล่าเลยแหละ จริงๆเราก็เป็นคนสงขลานะแต่ไม่เคยมากินเลยร้านนี้เลย วันนี้ฤกษ์งามยามดี GPS ไม่รวนเลยขับรถบึ่งมาเลย ;) มาถึงร้านช่วงเที่ยงตรงพอดีค่ะ โอ้โหคนเยอะมากทะลักทลายออกมาจากหน้าร้าน ทั้งที่นั่งอยู่ในร้านเอย ยืนประกบหน้าประกบหลังแม่ค้าเอย แต่ระยะเวลาการรอก็ไม่นานนะ ร้านนี้ใช้วิธียืนสั่งเอาที่หน้าร้านแล้วมานั่งรอที่โต๊ะสักพักอาหารก็จะมาเสิร์ฟ วันนี้สั่งเป็นเย็นตาโฟแห้งกับน้ำอย่างละถ้วยค่ะ ถ้วยที่สั่งเป็นเย็นตาโฟแห้งมาเสริฟก่อน ก๋วยเตี๋ยวหน้าตาดีมากค่ะ ปลาหมึกให้มาเยอะ ส่วนเครื่องต่างๆก็แน่นเต็มถ้วยเลย น้ำราดเย็นตาโฟก็สีสันสวยงามแถมใครต้องการเพิ่มก็สามารถตักเพิ่มได้เลยจากโถเครื่องปรุงที่อยู่บนโต๊ะนั่นแหละ ส่วนอีกถ้วยก็น่ากินเหมือนกัน ,, สำหรับรสชาตินะคะ ส่วนตัวแล้วชอบเย็นตาโฟแห้งมากกว่านะ รู้สึกว่ามันเข้มข้นถึงใจกว่าส่วนเย็นตาโฟน้ำรสชาติจืดอ่ะ พยายามปรุงเครื่องปรุงแล้วแต่มันก็ยังเหมือนขาดอะไรไปอยู่ดี แต่พวกลูกชิ้นแล้วก็ปลาหมึกที่ให้มาก็อร่อยนะคะ ,, มื้อนี้ 115 บาทมีโค้กอีกหนึ่งขวดด้วย ความคุ้มค่าถือว่าโอเคนะ ให้เยอะแล้วก็ราคาไม่แพงค่ะ